
VARAKĻĀNU NOVADA PAŠVALDĪBA
Reģistrācijas Nr. 90000054750
Rīgas iela 13, Varakļāni, Varakļānu novads, LV-4838, Latvija 
tālrunis / fakss 64860840, e-pasts: varaklani@varaklani.lv
Swedbank konts Nr. LV25HABA0001402041751, kods HABALV22
________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

APSTIPRINĀTI
ar Varakļānu novada domes
24.08.2023. lēmumu Nr.11.12

VARAKĻĀNU
MŪZIKAS UN MĀKSLAS SKOLAS
NOTEIKUMI
Par vecāku līdzfinansējuma samaksas kārtību

Izdoti saskaņā ar
Izglītības likuma 12.panta 2.1 daļu

I. Vispārīgie jautājumi

1. Šie noteikumi (turpmāk – Noteikumi) nosaka Varakļānu Mūzikas un mākslas skolā (turpmāk – Skola) vecāku līdzfinansējuma un mācību maksas atvieglojumu noteikšanas kārtību. 

2. Līdzfinansējuma samaksas kārtība attiecas uz izglītojamo vecāku vai aizbildņu (turpmāk – Vecāki) līdzfinansējumu par profesionālās ievirzes izglītības programmu vai interešu izglītības programmu apguvi (turpmāk – Izglītības programma).

3. Mācību maksas atvieglojumi tiek piešķirti vienai mācību programmai uz noteikumos noteikto vai piešķirtā statusa, kas pamato atvieglojumu piešķiršanu, periodu. 

4. Noteikumu ievērošanas un līdzfinansējuma iemaksas izpildes kontroli organizē un nodrošina Skolas direktors.

5. Līdzfinansējums tiek izmantots Skolas darbības un mācību procesa nodrošināšanai.  

6. Uzsākot mācības Skolā, izglītojamā Vecāks ar Skolas direktoru slēdz savstarpēju līgumu par mācībām, kurā paredzētas līdzfinansējuma samaksas saistības.

7. Līgums slēdzams uz Vecāka iesnieguma pamata, kurā norāda ziņas par izglītojamo un mācību maksas atvieglojumu vai atbrīvojuma pamatojumu, uzrādot apliecinošus dokumentus. 

8.  Daudzbērnu ģimene saskaņā ar 19.06.1998. Bērnu tiesību aizsardzības likuma 1.panta 16.punktā noteikto ir ģimene, kuras aprūpē ir vismaz trīs bērni, to skaitā audžuģimenē ievietoti un aizbildnībā esoši bērni. Par daudzbērnu ģimenes bērnu uzskatāma arī pilngadīga persona, kas nav sasniegusi 24 (divdesmit četru) gadu vecumu, ja tā iegūst vispārējo, profesionālo vai augstāko izglītību. 

9. Maznodrošināta vai trūcīga ģimene, kam pašvaldības sociālais dienests piešķīris atbilstošo statusu, atbilstoši Latvijas Republikas normatīvajos aktos noteiktajiem kritērijiem un periodam. 

10. Ja Vecāku līdzfinansējuma maksas parāda summa pārsniedz trīs mēnešu maksājuma apmēru, viņi tiek brīdināti  par parāda nomaksas pēdējo termiņu vai iespēju slēgt papildus vienošanos par līdzfinansējuma maksas parāda samaksu pa daļām.

11. Ja vienošanās netiek panākta, Skolas vadībai ir tiesības pārtraukt ar Vecākiem līgumu par mācībām un audzēkni atskaitīt no Skolas.

II. Vecāku līdzfinansējuma apmērs un samaksas kārtība

12. Līdzfinansējuma maksa par vienu kalendāro mēnesi Skolā tiek noteikta vienam izglītojamajam par vienas profesionālās ievirzes Izglītības programmas apguvi  EUR 10,00 (desmit euro).

13. Audzēknim no ģimenes ar daudzbērnu ģimenes statusu – mācību maksas atvieglojums mēnesī EUR 5,00 (pieci euro). 
14. Audzēknim no ģimenes ar maznodrošinātas vai trūcīgas ģimenes statusu – mācību maksas atvieglojums mēnesī EUR 5,00 (pieci euro). 
15. Ja audzēknis ir ieguvis godalgas (1.-3.vieta) reģionālajos, Latvijas Republikas vai starptautiskajos konkursos, pārstāvot Varakļānu Mūzikas un mākslas skolu – mācību maksas samazinājums mēnesī EUR 5,00 (pieci euro) četriem secīgiem mācību mēnešiem: 
15.1. pēc informācijas saņemšanas par gūtajiem rezultātiem ar direktora rīkojumu par līdzfinansējuma apmēra samazinājumu sākot ar nākamo kalendāro mēnesi; 
15.2. audzēkņa Vecāki rakstiski tiek informēti par direktora lēmumu.
16. No līdzfinansējuma tiek atbrīvoti audzēkņi, kas sekmīgi apgūst Izglītības programmu, kuriem nav neattaisnotu nodarbību kavējumu un atbilst vismaz vienam statusam no:
16.1. audzēknis ar invaliditāti; 
16.2. bārenis un bez vecāku gādības palicis bērns. 
17. Audzēkņiem, kuri atbrīvoti  un kuriem tiek piemēroti mācību maksas atvieglojumi (izņemot Noteikumu 15.punkts), Vecāki iesniedz iesniegumu (Pielikums Nr.1/Nr.2) Skolas vadībai un uzrāda statusa apliecinošus dokumentus vai iesniegumā sniedz ziņas līdz nākamā mēneša 5.datumam. 
18. Līdzfinansējums tiek iekasēts par 9 mācību mēnešiem gadā.
19. Ja audzēknis slimības dēļ Skolu neapmeklē vairāk, kā trīs nedēļas pēc kārtas, līdzfinansējuma maksu aprēķina proporcionāli mācību dienu skaitam. Vecāki iesniedz ārsta izziņu un iesniegumu (Pielikums Nr.1).
20. Līdzfinansējuma samaksu veic  ne vēlāk kā līdz katra mēneša 24.datumam:
20.1. skaidrā naudā - Varakļānu novada pašvaldības kasē (Rīgas iela 13, Varakļāni), Murmastienes pagasta pārvaldes kasē (Jaunatnes iela 14, Murmastiene);
20.2. ar bankas pārskaitījumu Varakļānu novada pašvaldības norēķinu kontā, kas norādīts 21.punktā. Maksājuma uzdevumā norādot: Rēķina Nr., pēc izvēles - audzēkņa vārds, uzvārds, mēnesis.

21. Varakļānu novada pašvaldības norēķinu konta rekvizīti: 
Varakļānu novada pašvaldība
Rīgas iela 13, Varakļāni, Varakļānu novads, LV-4838
Reģ. Nr. 90000054750
    “SWEDBANK” Konta Nr. LV25 HABA 0001 4020 4175 1
22. Līdzfinansējumu var iemaksāt avansā.

23. Izglītojamā neattaisnotu kavējumu gadījumā līdzfinansējuma mācību maksas atvieglojumi netiek piemēroti.

IV. Noslēguma jautājumi

24. Strīdus, kas skar vecāku līdzfinansējuma un mācību maksas atvieglojumu, atbrīvojumu, samaksas kārtības jautājumus tiek risināti Varakļānu novada pašvaldībā vai Latvijas Republikas tiesu instancēs, normatīvajos aktos noteiktajā kārtībā. 

25. Iesniegtie personas dati tiks apstrādāti, izmantoti atbilstoši NOLIKUMAM, ar iesnieguma izskatīšanu saistīto funkciju izpildei. Dati tiks glabāti saskaņā ar Latvijas Republikas normatīvajiem aktiem, Datu pārzinis (Varakļānu novada pašvaldība, Rīgas iela 13, Varakļāni, Varakļānu novads, LV-4838 ) apņemas ievērot datu konfidencialitāti pret trešo personu. Datu subjektam ir tiesības piekļūt saviem datiem, iesniegt pieprasījumus, izdarīt tajos labojumus.
26. Noteikumi stājas spēkā ar 2023. gada 1. septembri.
27. Ar noteikumu spēkā stāšanās brīdi spēku zaudē Varakļānu novada domes 25.08.20016. sēdē ar lēmums Nr.12.3. apstiprinātie Noteikumi  “Par vecāku līdzfinansējuma apmēru Varakļānu Mūzikas un māksla skolā”.


Varakļānu novada domes priekšsēdētājs 	(personiskais paraksts)	Māris Justs                                                                                                                            


NORAKSTS PAREIZS

Varakļānu novada
pašvaldības lietvede				L. Nagle

          Varakļānos, 28.08.2023



Pielikums Nr.1

Varakļānu Mūzikas un mākslas skolas
direktorei Ievai Melnei-Mežajevai
______________________________
vārds, uzvārds (pers. kods)
______________________________
deklarētā adrese
IESNIEGUMS

Lūdzu piemērot samazināto līdzfinansējuma maksu par 20__./__.m.g. ______________ mācību mēnešiem manam bērnam/aizbilstamajam
___________________________________________________________________________                  
                                         bērna/aizbildināmā vārds, uzvārds (pers. kods)
saskaņā ar Varakļānu mūzikas un mākslas skolas noteikumu ”Par vecāku līdzfinansējuma samaksas kārtību” 9.,10.,15.punktu (atzīmēt atbilstošo):
□ audzēknis no daudzbērnu ģimenes:
Iesniegumam pievienota:
    □ mācību iestādes izziņa, ka persona pēc 18 gadiem turpina mācības.

□ audzēknim no maznodrošinātas vai no trūcīgas ģimenes;
□ audzēknis slimības dēļ neapmeklē skolu trīs nedēļas pēc kārtas;
Iesniegumam pievienota:
· ārsta izziņa.

   Parakstot APLIECINU  datu patiesumu un PIEKRĪTU, ka personas dati tiks izmantoti tikai ar iesnieguma izskatīšanu saistīto funkciju izpildei, glabāti saskaņā ar LR normatīvo regulējumu. Datu pārzinis (Varakļānu novada pašvaldība, Rīgas iela 13, Varakļāni, Varakļānu novads, LV-4838 ) apņemas ievērot datu konfidencialitāti pret trešo personu.



____________________
             datums
                                                                                ____________________________
                                                                                                                 paraksts, atšifrējums







Pielikums Nr.2

Varakļānu Mūzikas un mākslas skolas
direktorei Ievai Melnei-Mežajevai
______________________________
vārds, uzvārds (pers. kods)
______________________________
deklarētā adrese
IESNIEGUMS

Lūdzu  atbrīvot no līdzfinansējuma maksas par 20__./__.m.g. __________________ mācību mēnešiem manam bērnam/aizbilstamajam
___________________________________________________________________________        
                                               bērna/aizbildināmā vārds, uzvārds (pers. kods)
saskaņā ar Varakļānu mūzikas un mākslas skolas noteikumu ”Par vecāku līdzfinansējuma samaksas kārtību” 12.punktu( atzīmēt atbilstošo):
□ audzēknis ar invaliditāti;
Iesniegumam pievienota:
· apliecības par invaliditātes statusu kopija.

□ bārenis vai bez vecāku gādības palicis bērns;
Iesniegumam pievienota:
· apliecības par bāreņa vai bez vecāku gādības palikuša bērna statusu kopija.

Parakstot APLIECINU  datu patiesumu un PIEKRĪTU, ka personas dati tiks izmantoti tikai ar iesnieguma izskatīšanu saistīto funkciju izpildei, glabāti saskaņā ar LR normatīvo regulējumu. Datu pārzinis (Varakļānu novada pašvaldība, Rīgas iela 13, Varakļāni, Varakļānu novads, LV-4838 ) apņemas ievērot datu konfidencialitāti pret trešo personu.


_____________________
               datums
                                                                                ____________________________
                                                                                                    paraksts, atšifrējums

